Peyton Place (film)
Gradić Pejton () je američki igrani film snimljen 1957. godine u režiji Marka Robsona. Predstavlja adaptaciju istoimenog romana Grejs Metalijus. Radnja je smeštena u gradić u mali, i naizgled idilični gradić u Novoj Engleskoj čiji građani kriju lične tajne vezane uz preljub, silovanja i vanbračne trudnoće.

Holivudski studio Tventi senčeri foks je u film uložio relativno veliki novac i okupio impresivnu glumačku ekipu na čelu sa Lanom Tarner, ali se isto tako pobrinuo da iz scenarija, u skladu sa tadašnjim strogim holivudskim cenzorskim kodeksom izbaci ili u njemu ublaži "paprene" detalje iz originalnog romana. Iako je to izazvalo zgražanje od strane njegove autorke, koja se filma javno odrekla, deo glumačke ekipe je bio zabrinut da je film svejedno previše "smeo" za tadašnju konzervativnu publiku te se, poput Tarner, bojao da će im pokopati karijere. Ti su se strahovi pokazali neopravdanima, jer je katolička Nacionalna legija pristojnosti filmu dala prolaznu ocenu. Uprkos loših kritika, publika je hrlila u bioskope, a dodatni poticaj je u aprilu 1958. dao i skandal iz stvarnog života u kome se našla upetljana Tarner, nakon što joj je kćer Čeril ubila njenog dečka, gangstera Džonija Stompanata. Sve je to Gradić Pejton učinilo jednim od komercijalno najuspešnijih filmova svog vremena.

Njegov uspeh se nakon nekoliko godina pretočio i u nastavak originalnog romana pod naslovom Povratak u Gradić Pejton, koji je 1961. godine takođe ekranizovan. Godine 1964. je započelo emitovanje   istoimene TV-serije, koja se pretvorila u jednu od najpopularnijih i najuticajnijih u prvim decenijama američke i svetske televizije.

Radnja 

Mali, ali progresivni grad Pejton, mesto je mnogobrojnih ljubavnih tajni i velikih skandala koji se nastoje sakriti. Nekadašnja najveća gradska lepotica sada živi sa svojom ćerkom, bez muža, koji je, kako ona tvrdi, umro pre petnaest godina. Njena kućna pomoćnica ne krije probleme koje nosi iz sopstvene kuće: veliko siromaštvo, muž-alkoholičar, koji prebija sina i preti da napastvuje kćerku. U svečanoj atmosferi i zvucima fanfara, na Dan rada, neposredno nakon završetka Drugog svetskog rata, glavni protagonisti uradiće stvari koje će zauvek promeniti njihove živote, ali i sudbinu varošice u kojoj su osuđeni da žive.

Uloge

Izvori

Napomene

Literatura

 Cameron, Ardis. Unbuttoning America: A Biography of 'Peyton Place'.. Ithaca, New York: Cornell University Press, 2015. .  (available online)
 Kashner, Sam and Jennifer MacNair. The Bad and the Beautiful: Hollywood in the Fifties. New York:  W.W. Norton & Company, Inc., 2002.,

Vanjske veze

 
 
 
 

Američki filmovi
Dramski filmovi
Authority control 2